Plymouth Brethren

Plymouth Brethren, også kalt Plymouth-brødrene  eller Darbyister, er en kristen trosretning som ble grunnlagt i Plymouth/Dublin under ledelse av John Nelson Darby på 1800-tallet. 

 Historikk 
Formelt ble samfunnet organisert i 1831 av en gruppe personer som hadde kommet sammen til møter noen år i forveien. De la vekt på Jesu gjenkomst og profetiene. Darby ønsket å ha en så enkel organisasjon som mulig, kirken har ikke fast presteskap. Han drog flere steder, blant annet til Sveits, hvor han forsøkte å forkynne sin lære.Abigail, Shawn (Juni 2006): «What is the history of the 'Brethren'?», Plymouth Brethren FAQ. Arkivert fra originalen den 18. mai 2016.  I 1845 ble samfunnet delt i to. Darby gikk da sammen med den ene delen, som deretter ble kjent som Exclusive Brethren, mens den andre delen ble kjent som Open Brethren. Senere har samfunnet blitt delt i flere retninger. 

 Åpne og lukkede menigheter 
Skillet mellom Exclusive og Open går først og fremst på at de åpne menighetene velger å engasjere seg mer i samfunnet rundt dem, men mange av de lukkede menighetene foretrekker en livsstil der de begrenser kontakten mot omverdenen, og har visse sektlignende trekk. 

 Lukkede menigheter 
Medlemmene av lukkede menigheter innen trosretningen Blymouth-brødrene må overholde visse forbud:Nilsson, Christer (1986): Sekternas sekt: De exklusiva Plymouthbröderna, Proprius Förlag, Stockholm 

 Ikke TV eller radio
 Ikke stille til valg eller stemmer ved valg
 Ikke tegne livsforsikring
 Ikke bære våpen
 Ikke delta i fagforeninger eller noen gruppe som omfatter ikke-medlemmer
 Ikke bo i samme hus som, eller spise samme med ikke-medlemmer.

 Dåp 
Darby praktiserte barnedåp, men i dag praktiserer de fleste samfunn innen Plymouth Brethren voksendåp. 

 Organisasjon og gudstjenester 
Samfunnene har en nokså enkel organisasjon hvor menighetene ledes av eldste. Gudstjenestene er ganske enkle. 

 Utbredelse 
Samfunnenes medlemmer er hovedsakelig bosatt i USA, Storbritannia, Australia, Færøyene og noen afrikanske  og latinamerikanske land, og teller omkring 1 million. På Færøyene er Brøðrasamkoman det nest største trossamfunnet.

Plymouth Brethren har hatt innflytelse på tankegangen til flere lekmannsbevegelser, også i Norge.

 Referanser 

 Eksterne lenker 


Kategori:Kristne trossamfunn
Kategori:Protestantisme
Kategori:Kristen fundamentalisme